Juba tükk aega tagasi  kirjutasin sellest, kuidas me püüdsime põrandaid osta, kuid müüjad polnud just kõige asjatundlikumad. Kindlasti vaevab teid küsimus, et mis siis lõpuks sai ning kas elamegi nüüd liivapõrandaga korteris?    Lõpuks saime siis esimese poe nii kaugele, et nad lubasid meile lähipäevil saata hinnapakkumise. Ning mitu korda sai öeldud, et meie tellimus sõltub sellest, kui kiired nad on. Pärast nädalast vaikust läksime ise kohale, et uurida, kas nad on juba midagi teada saanud. Juhataja ise võttis meid vastu ning ütles, et jah, tal on  hinnad teada "aga kuna see tuli kallis, mitte et ma ei arvaks, et te ei jõuaks seda maksta", siis polnud ta seda ära saatnud.    Ütlesime, et tahaks ikka hinda ka teada. Veel nädal aega vaikust ning lõpuks saatis ta hinnapakkumise põrandale, mille hind on ka nende kodulehel väljas ning mida me ei küsinud ega soovinud.    Arvake nüüd ära, kas me tellisime firmast Kodupõrand oma kodu põranda?